COM7 ปิ๊งไอเดียปล่อยเช่า Notebook-iPad รองรับ Work from Home
COM7 ปิ๊งไอเดียปล่อยเช่า Notebook-iPad รองรับ Work from Home
COM7 ปิ๊งไอเดียปล่อยเช่า Notebook-iPad รองรับ Work from Home
19 มี.ค. 2563

นายสุระ คณิตทวีกุล ประธานเจ้าหน้าที่บริหาร บริษัท คอมเซเว่น จำกัด (มหาชน) หรือ COM7 เปิดเผยว่า บริษัทฯ ออกแคมเปญให้เช่า Notebook หรือ iPad รองรับการทำงานที่บ้าน (Work from Home) ลดปัญหาเมื่อต้องกลับไปทำงานที่บ้านจะมีอุปกรณ์เพียงพอหรือไม่ เนื่องจากสถานการณ์ปัจจุบันของไวรัสโควิด-19 ที่ส่งผลกระทบในวงกว้าง ทั้งภาพรวมเศรษฐกิจและประชาชนในประเทศ ที่ต้องเฝ้าระวังการแพร่ระบาดอย่างใกล้ชิด
ทั้งนี้ อุปกรณ์ให้เช่าดังกล่าวของบริษัทฯ มีมาตรฐาน ความปลอดภัย และมีการลงโปรแกรมซอฟต์แวร์พร้อมสำหรับใช้งาน ตอบโจทย์ลูกค้ากลุ่มองค์กรที่ไม่มีอุปกรณ์เพียงพอหวังเป็นอีกหนึ่งกลไกที่ช่วยสร้างความพร้อมให้ภาคธุรกิจขับเคลื่อนเดินหน้าต่อไปในช่วงวิกฤตินี้
อย่างไรก็ตามแคมเปญให้เช่านี้ ไม่ได้มุ่งเน้นการทำกำไรจำนวนมาก แต่เป็นการสร้าง utilization ประโยชน์ที่สามารถเกิดขึ้นเพื่อสังคม ในฐานะผู้นำในการจัดจำหน่าย Notebook และ iPad จำนวนมากที่สุดรายหนึ่งของประเทศ และเป็นการบริหารสินค้าคงคลังให้มีประสิทธิภาพสามารถต่อยอดประโยชน์ และนำกลับมาบริหารจัดการในการขายด้วยราคาที่เหมาะสมต่อไป โดยแคมเปญให้เช่า Notebook หรือ iPad ลูกค้าจะได้รับสินค้าใหม่ และสามารถรับของภายใน 24 ชั่วโมง เครื่องเสียเปลี่ยนใหม่ภายใน 48 ชั่วโมง พร้อม Microsoft Office 365 แท้ และฟรี Pocket Wifi ราคา 1,990 บาท เมื่อเปิดเบอร์ทรูมูฟ กรณีที่มีปัญหาการใช้งานสามารถรีโมทขอความช่วยเหลือได้ในราคาเริ่มต้นที่ 499 บาท/เดือน/เครื่อง เฉพาะรุ่นที่ร่วมรายการ และเงื่อนไขตามที่บริษัทฯ กำหนด
สำหรับภาพรวมธุรกิจของบริษัทฯ ในช่วงไตรมาส 1/63 บริษัทฯ มีการเตรียมพร้อมรับมือสถานการณ์การแพร่ระบาดของไวรัสโควิด-19 อย่างใกล้ชิด และมีผลกระทบบ้าง ซึ่งเป็นไปตามภาวะตลาดในปัจจุบัน แต่ไม่ได้กระทบธุรกิจทางตรง จึงอยู่ระหว่างจับตามองประเด็นดังกล่าวอย่างใกล้ชิด และบริหารสาขาที่มีจำนวนราว 787 สาขาครอบคลุมทั่วประเทศให้มีประสิทธิภาพสูงสุด ทำให้เชื่อมั่นว่าผลการดำเนินงานในช่วงไตรมาสแรกของปี 63 จะเป็นไปตามเป้าหมายที่วางไว้